**Likumprojekta „Grozījumi likumā „Par aviāciju””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā „Par aviāciju””(turpmāk – projekts) paredz tiesību normas, kas nepieciešamas Eiropas Savienības līmeņa tiesību aktu par bezpilota gaisa kuģiem piemērošanai, kā arī tiesību normas par administratīvo atbildību par pārkāpumiem, kas izdarīti ar bezpilota gaisa kuģi. Papildus ir iekļauta tiesību norma, kas regulē civilās aviācijas gaisa kuģu lidojumu drošuma uzraudzību.  Likums stājas spēkā 2021. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pamatojoties uz Ministru kabineta 2019.gada 13.augusta sēdes protokollēmuma (protokols Nr.34, 27§) 2.punktu, Satiksmes ministrijai uzdots izstrādāt grozījumus likumā “Par aviāciju” (turpmāk - likums) un noteiktā kārtībā iesniegt izskatīšanai Ministru kabinetā, paredzot tiesību normas, kas nepieciešamas Eiropas Savienības līmeņa tiesību aktu par bezpilota gaisa kuģiem piemērošanai, kā arī tiesību normas par administratīvo atbildību par pārkāpumiem, kas izdarīti ar bezpilota gaisa kuģi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91, (turpmāk - Regula (ES) 2018/1139) ietver vairākus pantus pamattekstā (55. – 58.pants) un IX. pielikumu, kas pirmo reizi Eiropas Savienības līmenī reglamentē ar bezpilota gaisa kuģiem saistītus jautājumus.  Uz Regulas (ES) 2018/1139 pamata izdota:  1) Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - Īstenošanas regula (ES) 2019/947);  2) Komisijas 2019.gada 12.marta Deleģētā regula (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu operatoriem (turpmāk - Deleģētā regula (ES) 2019/945).  Šobrīd kārtību, kādā veic bezpilota gaisa kuģu lidojumus, regulē likuma 47.pants un Ministru kabineta 2019.gada 13.augusta noteikumi Nr.368 “Kārtība, kādā veicami bezpilota gaisa kuģu un cita veida lidaparātu lidojumi” (turpmāk – noteikumi Nr.368), kā arī Īstenošanas regula (ES) 2019/947 un Deleģētā regula (ES) 2019/945.  Īstenošanas regula (ES) 2019/947 un Deleģētā regula (ES) 2019/945 stājās spēkā 2019.gada 1.jūlijā, bet tiks piemērotas gadu pēc tās stāšanās spēkā (no 2020.gada 1.jūlija), kā arī virknei tiesību normu, kuru ieviešana ir laikietilpīga un pakļauta konkrētām procedūrām, ir noteikts pārejas periods līdz diviem gadiem, ņemot vērā konkrētās prasības būtību. Līdz 2023.gada 12.septembrim tiks pieņemta virkne jaunu Eiropas Savienības līmeņa tiesību aktu par bezpilota gaisa kuģiem, tostarp – tehniskie standarti.  Regulās minētie to piemērošanas termiņi ir atlikti uz sešiem mēnešiem saistībā ar COVID- 19 pandēmiju.  Regula (ES) 2018/1139, Īstenošanas regula (ES) 2019/947 un Deleģētā regula (ES) 2019/945 paredz virkni jautājumu, kam jārod risinājums nacionālajā līmenī, kā arī projekts aptver vairākus aktuālus nacionālās kompetences jautājumus:   1. Jānozīmē kompetentā(s) iestāde(s) bezpilota gaisa kuģu jomā (likuma 3.panta pirmās daļas 4.punkts; 6.panta otrās daļas 20.punkts, 6.panta septītās daļas 1.1 punkts,(7) 1 daļa, (7) 2 daļa, (7)3 daļa,(7)4 daļa, (7)5 daļa, vienpadsmitāprim nodaļa).   Ņemot vērā līdzšinējo pieredzi, kā arī to, ka bezpilota gaisa kuģu joma ir integrēta civilās aviācijas sistēmas sastāvdaļa, projektā kā kompetentā iestāde par bezpilota gaisa kuģu lidojumu drošuma un drošības aspektiem tiek nozīmēta valsta aģentūra “Civilās aviācijas aģentūra” (turpmāk – Civilās aviācijas aģentūra). Tas aptver jautājumus, kas saistīti ar bezpilota gaisa kuģu sistēmas ekspluatāciju un personāla kvalifikāciju; bezpilota gaisa kuģu un bezpilota gaisa kuģu sistēmas ekspluatantu reģistru; bezpilota gaisa kuģu lidojumiem gaisa kuģu modeļu klubu vai apvienību ietvaros; Latvijas Republikas gaisa telpas izmantošanu bezpilota gaisa kuģu lidojumiem, kā arī bezpilota gaisa kuģu lidojumu drošuma uzraudzības aspektus. Vairākas projektā paredzētās normas jau ir spēkā esošas un ietvertas noteikumos Nr.368. Projektā noteikumiem Nr.368 ir noteikts pārejas regulējuma statuss līdz 2021.gada 1.jūlijam. Gaisa kuģu modeļi atbilstoši Īstenošanas regulai (ES) 2019/947 ir uzskatāmi par bezpilota gaisa kuģiem, kas galvenokārt tiek izmantoti sporta un vaļasprieka nolūkos, tādēļ bezpilota gaisa kuģu lidojumiem gaisa kuģu modeļu un apvienību ietvaros tiek piemērotas atšķirīgas prasības, kas tiks ietvertas projekta 117.4  pantā minētajos noteikumos. Gaisa kuģu modeļu klubiem un apvienībām ir pienākums nodrošināt atbilstošu lidojumu drošumu. Gaisa kuģu modeļu klubiem un apvienībām tiks izsniegtas atļaujas un uzraudzīta to darbība.  Kā tirgus uzraudzības iestāde, kas organizē un veic Eiropas Savienības tirgū laisto un ienākošo bezpilota gaisa kuģu sistēmu un to attālās identifikācijas papildierīču uzraudzību saskaņā ar regulas Nr. 2019/945 35. pantu tiek nozīmēts Patērētāju tiesību aizsardzības centrs, savukārt paziņojošās (pilnvarojošās) iestādes funkciju pildīs Ekonomikas ministrija saskaņā ar jau pastāvošo nacionālo regulējumu. Bezpilota gaisa kuģu sistēmu (UAS), jo īpaši tādu, kurus paredzēts ekspluatēt saskaņā ar noteikumiem un nosacījumiem, kas piemērojami UAS ekspluatācijai “atklātā” operāciju kategorijā saskaņā ar Īstenošanas regulu (ES) 2019/947, popularitāte patērētāju vidū ir ļoti augsta un turpina pieaugt. Operāciju veikšanai “atklāto” operāciju kategorijā nav vajadzīga ne iepriekšēja ekspluatācijas atļauja, ne arī UAS ekspluatanta ekspluatācijas deklarācija pirms operācijas veikšanas.  Dalībvalstīm būtu jāveic nepieciešamie pasākumi, lai nodrošinātu, ka, jo īpaši ekspluatācijai “atklātā” kategorijā paredzētos UAS dara pieejamus un nodod ekspluatācijā tikai tad, ja tie atbilst piemērojamo normatīvo aktu prasībām, kā arī, parasti lietojot, tie neapdraud personu veselību un drošību, mājdzīvniekus vai īpašumu. Līdz ar to dalībvalstu pienākums veikt šo UAS tirgus uzraudzību. Īpaša uzmanība būtu jāpievērš atbilstības nodrošināšanai pieaugošās e-komercijas kontekstā. PTAC kā tirgus uzraudzības iestādes plānotās tirgus uzraudzības darbības UAS uzraudzībā ietvertu fiziskas pārbaudes tirdzniecības vietās (preču un dokumentācijas pārbaudes un pārbaudes aktu sastādīšana uz vietas, nepieciešamības gadījumā dokumentācijas pieprasījums, dokumentācijas izvērtēšana), e-komercijas pārbaudes (preču un dokumentācijas pārbaude internetveikalos, dokumentācijas pieprasījums), pārbaudes uz robežas (preču un dokumentācijas pārbaudes, atzinumu sniegšana VID Muitas pārvaldei), tehniskās dokumentācijas izvērtēšanas pārbaudes pārbaudes (preces un tās dokumentācijas atbilstība piemērojamo normatīvo aktu prasībām), paraugu ekspertīzes (paraugu izņemšana, nosūtīšana uz laboratoriju, ekspertīzes rezultātu izvērtējums, turpmākās darbības atkarībā no ekspertīzes rezultātiem, t.sk. neatbilstošo preču izņemšanas no tirgus nodrošināšana) , sūdzību izskatīšanu (reaktīvā uzraudzība, kas iekļauj sevī iepriekš minētās darbības: preču un dokumentācijas pārbaudi, saraksti ar atbildīgo komersantu/komersantiem, korektīvo darbību veikšanu, citu DV informēšanu), darbības, kas ir saistītas ar pārbaužu laikā iegūto rezultātu apstrādi un lietu virzību t.sk: sarakste ar ražotājiem, importētajiem, izplatītajiem, neatbilstību gadījumā korektīvo darbību veikšanas nodrošināšana (neatbilstību novēršana, izņemšana no tirgus, atsaukšana no patērētājiem u.c.. atkarībā no konstatētajām neatbilstībām), tirgus monitorings un izpēte, informācijas ievadīšana ICSMS (Tirgus uzraudzības informācijas un saziņas sistēma, kuru izmanto, lai informētu EK un apmainītos ar informāciju ar citu DV tirgus uzraudzības iestādēm, saskaņā ar Regulā 2019/1020 noteikto (34.pants) DV tirgus uzraudzības iestādēm ir jāizmanto ICSMS un ievadītajiem datiem būtu jāaptver arī citas pārbaudes, nevis tikai laboratorijas testi), kā arī komersantu, patērētāju un iestāžu izglītošanu un konsultēšanu (konsultācijas komersantiem, iestādēm un patērētājiem saistībā ar normatīvo aktu piemērošanu) un sadarbību ar lietošanas uzraudzības iestādēm, citām valsts iestādēm un citu dalībvalstu tirgus uzraudzības iestādēm t.sk. dalību ES darba grupās saistībā ar šo preču grupas tirgus uzraudzību, apmācības. Paredzamais plānoto pārbaužu skaits gadā uz vienu ekspertu būtu ne mazāk par 30 pārbaudēm, kam par pamatojumu ir ņemts vērā interneta vidē un tirdzniecības vietās pieaugošais šīs preču grupas piedāvājums, kā arī nepieciešamība šo preču grupu kontrolēt uz robežas.  Projekts paredz kompetenci Valsts policijai un pašvaldības policijai veikt bezpilota gaisa kuģu lidojumu kontroli saistībā ar sabiedriskās kārtības un drošības ievērošanu, ko Valsts policija un pašvaldības policija veic jau šobrīd saskaņā ar spēkā esošo regulējumu; Valsts robežsardzei – veikt bezpilota gaisa kuģu lidojumu kontroli infrastruktūras objektos, kas saistīti ar valsts robežas drošību, un gaisa telpas struktūras elementos, kas piešķirti izmantošanai Valsts robežsardzei; Militārai policijai – veikt bezpilota gaisa kuģu lidojumu kontroli militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto funkciju un uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Valsts robežsardzes, Militārās policijas, Valsts policijas un pašvaldības policijas kontroles funkcijas aptver administratīvo pārkāpumu, kas izdarīti ar bezpilota gaisa kuģa sistēmu, konstatēšanu, administratīvā pārkāpuma procesa veikšanu un lēmuma pieņemšanu par soda piemērošanu.   1. Jāizstrādā tiesību normas par administratīvo atbildību par pārkāpumiem, kas izdarīti ar bezpilota gaisa kuģi un tā sistēmu (projektā iekļautais 124.1 un 125. pants).     Projekta 8.pantā ietverta 124.1 panta pirmā daļa nosaka administratīvo atbildību par lidojuma veikšanu ar bezpilota gaisa kuģi, kas nav marķēts vai identificējams. Minētajā normā ir paredzēta atbildība par Īstenošanas regulas (ES) 2019/947 15.pantā d) apakšpunktā, pielikuma UAS.OPEN.020 punkta 5.apakšpunkta c) un d) apakšpunktā, UAS.OPEN.030 punkta 3.punktā, UAS.OPEN.040 punkta 4. apakšpunkta c) , d) un e) apakšpunktā, UAS.OPEN.060 punkta 1.apakšpunkta d) apakšpunktā un UAS.SPEC.060 punkta 2. apakšpunkta c) apakšpunktā, kā arī noteikumu Nr.368 14.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Administratīvā pārkāpuma procesu par projektā minēto pārkāpumu veic arī Militārā policija par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz trīsdesmit naudas soda vienībām, bet juridiskajām personām — no trīsdesmit līdz simts naudas soda vienībām.Marķējums ir fizisks uzraksts vai zīme atbilstoši Regulas 2019/947 14.panta 8.punkta prasībām bezpilota gaisa kuģa sistēmas ekspluatants norāda savu reģistrācijas numuru uz bezpilota gaisa kuģa, kas atbilst minētā panta 5. punktā izklāstītajiem nosacījumiem. Savukārt, atbilstoši Regulas 2019/945 prasībām, kad ražotāji laiž tirgū bezpilota gaisa kuģa sistēmu, lai darītu to pieejamu ekspluatācijai “atvērtajā” kategorijā, uz tās uzliek atbilstošu klases identifikācijas marķējumu, kas apliecina bezpilota gaisa kuģa sistēmas atbilstību konkrētās klases prasībām. Identificēšana ir process, kurā iespējams pārliecināties par bezpilota gaisa kuģa sistēmas ekspluatantu, kurš veic lidojumus ar konkrētu bezpilota gaisa kuģi, kā arī bezpilota gaisa kuģa piederību kādai no klasēm. Tāpat jāņem vērā, ka papildus fiziskai klātienes identifikācijai Regula 2019/947 paredz iespēju atsevišķos gadījumos ieviest attālināto identifikāciju – sistēmu, kas nodrošina informācijas par ekspluatēto bezpilota gaisa kuģi, tostarp bezpilota gaisa kuģa marķējuma, pārraidi, lai šo informāciju varētu iegūt bez fiziskas piekļuves bezpilota gaisa kuģim.  Projekta 8.pantā ietvertā 124.1 panta otrā daļa nosaka administratīvo atbildību par tālvadības pilota vai novērotāja pienākumu pildīšanu vai lidojuma uzraudzības veikšanu, atrodoties alkoholisko vielu ietekmē, ja alkohola koncentrācija asinīs pārsniedz 0,2 promiles. Minētajā normā ir paredzēta atbildība par likuma 34.panta pirmās daļas 3.punktā, noteikumu Nr.368 43. punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu no trīsdesmit līdz simt četrdesmit naudas soda vienībām. Ja tālvadības pilots vai novērotājs veic savus pienākumus atrodoties narkotisko, psihotropo vai citu apreibinošu vielu ietekmē, tas tiks sodīts saskaņā ar Narkotisko un psihotropo vielu un zāļu, kā arī prekursoru likumīgās aprites likuma 48.panta pirmo daļu. Pamatojoties uz Narkotisko un psihotropo vielu un zāļu, kā arī prekursoru likumīgās aprites likuma 53.panta pirmo daļu administratīvā pārkāpuma procesu par minētā likuma 48.pantā minētajiem pārkāpumiem veic Valsts policija.  Projekta 8.pantā ietvertā 124.1 panta trešā daļa nosaka administratīvo atbildību par lidojuma veikšanu ar bezpilota gaisa kuģi ārpus tiešās redzamības. Minētajā normā ir paredzēta atbildība par noteikumu Nr.368 20.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Administratīvā pārkāpuma procesu par projektā minēto pārkāpumu veic arī Militārā policija par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz sešdesmit naudas soda vienībām, bet juridiskajām personām - no trīsdesmit līdz divsimt naudas soda vienībām. Ar lidojuma veikšanu ar bezpilota gaisa kuģi ārpus tiešās redzamības saprot lidojumu, kuru veic neievērojot pieļaujamās atkāpes vai ja nav saņemta ekspluatācijas atļauja.  Projekta 8.pantā ietvertā likuma 124.1 panta ceturtā daļa nosaka administratīvo atbildību par lidojuma veikšanu ar bezpilota gaisa kuģi bez civiltiesiskās atbildības obligātās apdrošināšanas. Minētajā normā ir paredzēta atbildība par noteikumu Nr.368 11. punktā minēto tiesību normu pārkāpumiem.  Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Administratīvā pārkāpuma procesu par projektā minēto pārkāpumu veic arī. Militārā policija par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot piemēro brīdinājumu vai naudas sodu fiziskajām personām no trīsdesmit līdz simt četrdesmit naudas soda vienībām, bet juridiskajām personām - no simt līdz divsimt naudas soda vienībām.  Projekta 8.pantā ietvertā likuma 124.1 panta piektā daļa nosaka administratīvo atbildību par lidojuma veikšanu ar bezpilota gaisa kuģi, ja bezpilota gaisa kuģa sistēmas ekspluatants, bezpilota gaisa kuģis, tālvadības pilots vai gaisa kuģu modeļu klubs vai apvienība nav reģistrēta Bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistrā. Minētajā normā ir paredzēta atbildība par Īstenošanas regulas (ES) 2019/947 14.pantā un 16.panta 4.punktā un projekta 7.pantā paredzēto likuma 117.5 pantā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. To, ka Valsts policijas pienākums ir aizsargāt personu dzīvību, veselību, tiesības un brīvības, īpašumu, sabiedrības un valsts intereses no prettiesiskiem apdraudējumiem, ir noteikts likuma “’Par policiju” 1.pantā. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Administratīvā pārkāpuma procesu par projektā minēto pārkāpumu veic arī Militārā policija par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz simt četrdesmit naudas soda vienībām, bet juridiskajām personām - no trīsdesmit līdz četrsimt naudas soda vienībām.  Projekta 8.pantā ietvertā likuma 124.1 panta sestā daļā nosaka administratīvo atbildību par lidojuma veikšanu ar bezpilota gaisa kuģi, kura kopējā pacelšanās masa pārsniedz normatīvajos aktos noteikto vai kas neatbilst bezpilota gaisa kuģa sistēmas klasei vai bezpilota gaisa kuģa kategorijai. Minētajā normā ir paredzēta atbildība par Īstenošanas regulas (ES) 2019/947 4.panta 1.punkta b) apakšpunktā, 20. un 22. pantā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Administratīvā pārkāpuma procesu par projektā minēto pārkāpumu veic arī Militārā policija par pārkāpumu izdarīšanu militārajos objektos, kurus izmanto Nacionālie bruņotie spēki Nacionālo bruņoto spēku likumā noteikto uzdevumu pildīšanai, un gaisa telpas struktūras elementos, kas ir izveidoti Nacionālo bruņoto spēku vajadzībām, to aktīvās darbības laikā. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz simt četrdesmit naudas soda vienībām, bet juridiskajām personām - no trīsdesmit līdz četrsimt naudas soda vienībām.  Projekta 8.pantā ietvertā likuma 124.1 panta septītā daļa nosaka administratīvo atbildību par lidojuma veikšanu ar bezpilota gaisa kuģi, neievērojot attālumu līdz lidojumā neiesaistītām personām un cilvēku pulcēšanās vietām, ja nav saņemta ekspluatācijas atļauja Minētajā normā ir paredzēta atbildība par Īstenošanas regulas (ES) 2019/947 6.panta 1.punkta b)apakšpunkta i) apakšpunktā, 11.panta 4.punkta a) apakšpunkta iii) apakšpunktā un noteikumu Nr.368 23.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz simt četrdesmit naudas soda vienībām, bet juridiskajām personām - no trīsdesmit līdz četrsimt naudas soda vienībām. Cilvēku pulcēšanās vieta ir cilvēku kopums, kuru brīvu pārvietošanos apgrūtina to blīvums noteiktā teritorijā, proti, tā ir vieta no kuras cilvēki nespēj aizkļūt prom klātesošo lielā skaita dēļ.  Projekta 8.pantā ietvertā likuma 124.1 panta astotā daļa nosaka administratīvo atbildību par lidojuma veikšanu ar bezpilota gaisa kuģi bez saskaņojuma ar infrastruktūras objekta, kas saistīts ar sabiedriskās kārtības un drošības, valsts robežas drošības un civilās aizsardzības nodrošināšanu rūpniecisko avāriju riska objekta īpašnieku, valdītāju vai lietotāju, kā arī bez saskaņojuma ar Ieslodzījuma vietu pārvaldi, Latvijas Banku. Minētajā normā ir paredzēta atbildība par noteikumu Nr.368 31., 32., 33. un 35.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Administratīvā pārkāpuma procesu par projektā minēto pārkāpumu veic arī Valsts robežsardze infrastruktūras objektos, kas tiek izmantoti Valsts robežsardzes vajadzībām, un gaisa telpas struktūras elementos, kas ir izveidoti Valsts robežsardzes vajadzībām. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar valsts drošības intereses, sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz simt četrdesmit naudas soda vienībām, bet juridiskajām personām - no trīsdesmit līdz četrsimt naudas soda vienībām.  Projekta 8.pantā ietvertā likuma 124.1 panta devītā daļa nosaka administratīvo atbildību par lidojuma veikšanu ar bezpilota gaisa kuģi bez saskaņojuma ar Nacionālajiem bruņotajiem spēkiem. Minētajā normā ir paredzēta atbildība par noteikumu Nr.368 34.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu pamatā veic Militārā policija. Valsts policija vai pašvaldības policija pēc Nacionālo bruņoto spēku aicinājuma militārajos objektos, kuros nav nodrošināta Militārās policijas klātbūtne, uzsāk administratīvās pārkāpuma lietvedību un veic izmeklēšanas darbības, un nodod administratīvā pārkāpuma lietu izskatīšanai Militārajai policijai. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar valsts aizsardzības un drošības intereses, sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no desmit līdz simt četrdesmit naudas soda vienībām, bet juridiskajām personām - no trīsdesmit līdz četrsimt naudas soda vienībām.  Projekta 8.pantā ietvertā likuma 124.1 panta desmitā daļa nosaka administratīvo atbildību par lidojuma veikšanu ar bezpilota gaisa kuģi tuvāk par attālumu no publiska pasākuma, sapulces, gājiena vai piketa norises vietas bez saskaņojuma no personas, kura ir atbildīga par pasākuma organizēšanu. Minētajā normā ir paredzēta atbildība par noteikumu Nr.368 30.1.apakšpunktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no četrdesmit līdz simt četrdesmit naudas soda vienībām, bet juridiskajām personām - no simt līdz četrsimt naudas soda vienībām. Publisks pasākums - fiziskas vai juridiskas personas plānots un organizēts sabiedrībai pieejams svētku, piemiņas, izklaides, sporta vai atpūtas pasākums publiskā vietā neatkarīgi no īpašuma piederības. Pie administratīvās atbildības saucamā persona ir bezpilota gaisa kuģa sistēmas ekspluatants vai tālvadības pilots. Publisks pasākums tiek uztverts kā teritorija, kurā norisinās pasākums, savukārt cilvēku pulcēšanās vieta ir fizisks cilvēku kopums. Praksē var rasties situācijas, kad publiska pasākuma norises vietā ir plašas teritorijas bez cilvēku pulcēšanās vietām, kā arī cilvēku pulcēšanās vietas var būt bez organizēta publiska pasākuma.  Projekta 8.pantā ietvertā likuma 124.1 panta vienpadsmitā daļa nosaka administratīvo atbildību par atļaušanu veikt lidojumu ar bezpilota gaisa kuģi tuvāk par attālumu no publiska pasākuma, sapulces, gājiena vai piketa norises vietas bez saskaņojuma ar pašvaldību vai sabiedrības informēšanas par bezpilota gaisa kuģa lidojumu. Minētajā normā ir paredzēta atbildība par noteikumu Nr.368 30.2.apakšpunktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu veic Valsts policija vai pašvaldības policija, jo minētās normas neievērošana pamatā aizskar sabiedrības intereses un sabiedrisko kārtību un tās piemērošanai nav nepieciešamas specifiskas civilās aviācijas eksperta zināšanas. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no četrdesmit līdz simt četrdesmit naudas soda vienībām, bet juridiskajām personām - no simt līdz četrsimt naudas soda vienībām. Pie administratīvās atbildības saucamā persona ir publiska pasākuma organizators. Piemēram, publiska pasākuma organizators ir atļāvis tālvadības pilotam veikt bezpilota gaisa kuģu lidojumu virs publiskā pasākuma, bet šo lidojumu publiskā pasākuma organizators nav saskaņojis ar pašvaldību, kuras teritorijā notiek minētais pasākums.  Projekta 8.pantā ietvertā likuma 124.1 panta divpadsmitā daļa nosaka administratīvo atbildību par gaisa kuģu modeļu kluba vai apvienības darbības organizēšanu bez atļaujas. Minētajā normā ir paredzēta atbildība par Īstenošanas regulas (ES) 2019/947 16.pantā un noteikumu Nr. 368 76.punktā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu pamatā veic Civilās aviācijas aģentūra. Tā kā minētais pārkāpums var tikt izdarīts visā Latvijas Republikas teritorijā un Civilās aviācijas aģentūrai nav paredzētas teritoriālās struktūrvienības, projekts paredz, ka Valsts policija vai pašvaldības policija arī var uzsākt administratīvā pārkāpuma lietvedību un veikt izmeklēšanas darbības, un, pēc minēto darbību veikšanas, nodot administratīvā pārkāpuma lietu izskatīšanai Civilās aviācijas aģentūrai. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no trīsdesmit līdz simt četrdesmit naudas soda vienībām, bet juridiskajām personām - no simt līdz četrsimt naudas soda vienībām.  Projekta 8.pantā ietvertā likuma 124.1 panta trīspadsmitā daļa nosaka administratīvo atbildību par lidojuma veikšanu ar bezpilota raķeti, bezpilota raķetes modeli, atsaitē piestiprinātu gaisa balonu vai gaisa pūķi bez atļaujas. Minētajā normā ir paredzēta atbildība par noteikumu Nr.368 IX un X sadaļā minēto tiesību normu pārkāpumiem. Projekts paredz, ka administratīvā pārkāpuma procesu par minēto pārkāpumu pamatā veic Civilās aviācijas aģentūra. Tā kā minētais pārkāpums var tikt izdarīts visā Latvijas Republikas teritorijā un Civilās aviācijas aģentūrai nav paredzētas teritoriālās struktūrvienības, projekts paredz, ka Valsts policija vai pašvaldības policija arī var uzsākt administratīvā pārkāpuma lietvedību un veikt izmeklēšanas darbības, un, pēc minēto darbību veikšanas, nodot administratīvā pārkāpuma lietu izskatīšanai Civilās aviācijas aģentūrai. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai, citu gaisa kuģu lidojumu drošumam un drošībai, par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no trīsdesmit līdz simt četrdesmit naudas soda vienībām, bet juridiskajām personām - no simt līdz četrsimt naudas soda vienībām.  Projekta 8.pantā ietvertā likuma 124.1 panta četrpadsmitā daļa nosaka administratīvo atbildību par lidojuma veikšanu ar bezpilota gaisa kuģi gaisa telpas struktūras elementā bez atļaujas vai saskaņojuma vai sertificētu lidlauku tuvumā, neievērojot lidojuma attālumu no lidlauka vai pieļaujamo lidojuma augstumu, kā arī Latvijas Republikas gaisa telpā, neievērojot pieļaujamo lidojuma augstumu. Minētajā normā ir paredzēta atbildība par noteikumu Nr.368 18., 26. un 27.punktā minēto tiesību normu pārkāpumiem.  Projekts paredz, ka administratīvā pārkāpuma procesu par minēto pārkāpumu pamatā veic Civilās aviācijas aģentūra. Tā kā minētais pārkāpums var tikt izdarīts visā Latvijas Republikas teritorijā un Civilās aviācijas aģentūrai nav paredzētas teritoriālās struktūrvienības, projekts paredz, ka Valsts policija vai pašvaldības policija arī var uzsākt administratīvā pārkāpuma lietvedību un veikt izmeklēšanas darbības, un, pēc minēto darbību veikšanas, nodot administratīvā pārkāpuma lietu izskatīšanai Civilās aviācijas aģentūrai. Pamatojoties uz Regulas (ES) 2018/1139 131.pantu un tā kā projektā minētās normas neievērošana aizskar citu gaisa kuģu lidojumu drošuma un drošības intereses, sabiedrības intereses un sabiedrisko kārtību, rada apdraudējumu cilvēku dzīvībai, veselībai, privātumam un mantai par minētajiem pārkāpumiem projektā paredzēts piemērot brīdinājumu vai naudas sodu fiziskajām personām no trīsdesmit līdz divsimt naudas soda vienībām, bet juridiskajām personām - no simt līdz piecsimt naudas soda vienībām. Projekts nosaka administratīvo atbildību par ekspluatācijas, lidojumu veikšanas un gaisa telpas izmantošanas noteikumu pārkāpšanu ar bezpilota gaisa kuģa sistēmu, kā arī par prasību neievērošanu attiecībā uz to drošumu un atbilstības novērtēšanu, nosaka piemērojamā soda apmēra minimālās un maksimālās robežas, kā arī nosaka institūcijas, kuru kompetencē ir veikt administratīvo pārkāpumu procesu un pieņemt lēmumu par soda apmēru. Par pārkāpumiem, par ko atbildība paredzēta saskaņā ar likuma “Par atbilstības novērtēšanu” 19.panta pirmo, otro, trešo daļu un Preču un pakalpojumu drošuma likuma 17. panta pirmo, otro un piekto daļu sankcijas ietvertas attiecīgo jomu regulējošos tiesību aktos.  Projektā ietvertas detalizētas tiesību normas atbilstoši katras iestādes kompetencei, lai vienkāršotu kompetences sadalījumu, kā arī atvieglotu tiesību normu piemērošanu.  Projektā ietvertās normas tika veidotas, ņemot vērā to, ka bezpilota gaisa kuģu lidojumi notiek visā Latvijas teritorijā un pastāv atšķirīgas un specifiskas situācijas, un apdraudējuma riska pakāpes. Tādēļ Valsts robežsardzes, Valsts policijas, pašvaldības policijas un Nacionālo bruņoto spēku Militārās policijas kompetencē ir paredzēti jautājumi, kas neprasa specifiskas civilās aviācijas eksperta zināšanas. Vienlaikus minētajām iestādēm ir specifiskas zināšanas par administratīvā pārkāpuma apdraudējuma līmeni, piemēram, valsts robežas tuvumā vai militāro objektu teritorijā vai to tuvumā.  Atsaucoties uz informācijas apmaiņu dažādos Eiropas Savienības līmeņa pasākumos (piemēram, Eiropas aviācijas drošības aģentūras (EASA) Komitejas, Eiropas Komisijas un EASA organizētas ekspertu darba grupas), kuru ietvaros tiek izskatīti ar bezpilota gaisa kuģu sistēmām saistīti jautājumi, secināts, ka bezpilota gaisa kuģu lidojumu tiesiskuma kontroli nodrošina vai nākotnē nodrošinās policijas iestādes, līdzīgi kā tas ir paredzēts šajā projektā. Vairākas Eiropas Savienības dalībvalstis ir norādījušas, ka policijas iestāde nodrošinās administratīvā pārkāpuma procesa veikšanu un lēmuma pieņemšanu par soda uzlikšanu par visiem administratīvajiem pārkāpumiem, kas izdarīti ar bezpilota gaisa kuģa sistēmu, neatkarīgi no pārkāpuma būtības.  Civilās aviācijas aģentūra veiks administratīvo pārkāpumu procesu un pieņems lēmumu par soda piemērošanu gadījumos, kad nepieciešamas civilās aviācijas eksperta zināšanas, piemēram, par lidojuma veikšanu ar bezpilota gaisa kuģi gaisa telpas struktūras elementā bez normatīvajos aktos noteiktās atļaujas vai saskaņojuma, vai pārkāpjot gaisa telpas struktūras elementam noteikto izmantošanas kārtību vai lidojumu noteikumus (tostarp lidojuma veikšanu ar bezpilota gaisa kuģi sertificētu lidlauku tuvumā, neievērojot normatīvajos aktos noteikto lidojuma attālumu no lidlauka vai pieļaujamo lidojuma augstumu), kā arī par lidojuma veikšanu ar bezpilota gaisa kuģi Latvijas Republikas gaisa telpā, neievērojot normatīvajos aktos noteikto pieļaujamo lidojuma augstumu (projekta 8.pantā ietvertā 124.1 panta četrpadsmitā daļa).  Civilās aviācijas aģentūra var piemērot administratīvo sodu arī par projekta 8.panta ietvertā 124.1 panta divpadsmitajā un trīspadsmitajā daļā paredzēto pārkāpumu.  Brīdinājumu paredzēts piemērot pārkāpumiem, kas pieļauti pirmo reizi un nav radījuši sekas un persona ir atzinusi savu vainu. Pārējos gadījumos tiek piemērots naudas sods, izvērtējot konkrēto nodarījuma apdraudējumu personai, mantai, veselībai, sabiedrībai, valstij un lidojuma drošumam.  Vienlaikus Civilās aviācijas aģentūra ir gatava sniegt eksperta atbalstu valsts institūcijām par specifiskiem bezpilota gaisa kuģu jomas jautājumiem, ja to uzskata par nepieciešamu Valsts policija, pašvaldības policija, Valsts robežsardze vai Nacionālo bruņoto spēku Militārā policija, tostarp noslēdzot sadarbības līgumu, organizējot apmācības u.tml.   1. Jāparedz tiesību normas par civilās aviācijas aizsardzību pret nesankcionētiem bezpilota gaisa kuģu lidojumiem (projekta 6.pants).   Projektā ietverta tiesību norma, kas paredz, ka Valsts Civilās aviācijas drošības programmā noteiktie tiesību subjekti nodrošina samērīgu pasākumu īstenošanu civilās aviācijas objektu un gaisa kuģu aizsardzībai pret nesankcionētiem bezpilota gaisa kuģu lidojumiem, kas var radīt draudus civilās aviācijas drošībai.  Tas noteiks pienākumu un vienlaikus ļaus katram subjektam izvēlieties un īstenot piemērotāko pasākumu, kas neapdraud civilās aviācijas drošumu un drošību. Ņemot vērā to, ka minētie civilās aviācijas objekti ir atšķirīgi, katrā gadījumā jārod individuāls risinājums, kas sasniedz mērķi. Tādēļ nav iespējams noteikt precīzākus kritērijus, kas būtu piemēroti visiem subjektiem. Satiksmes ministrija un Civilās aviācijas aģentūra nepieciešamības gadījumā, var uzņemties koordinējošo lomu, lai sekmētu civilās aviācijas lidlauku, gaisa pārvadātāju, aeronavigācijas pakalpojumu sniedzēja un citu Valsts Civilās aviācijas drošības programmā noteikto tiesību subjektu sadarbību, ciktāl tas iespējams.   1. Projekta 1., 4., 7. un 10.pants.   Projektā ir ietverta virkne aktualizētu tiesību normu, kas ir ietvertas noteikumos Nr.368, bet pēc būtības ir likuma līmeņa tiesiskais regulējums (piemēram, termini: tiesiskais regulējums par valsts bezpilota gaisa kuģi, militāro bezpilota gaisa kuģi ( arī ārvalstu).  Projekts paredz atkāpes no vispārīgajām bezpilota gaisa kuģiem piemērojamām prasībām attiecībā uz militāro bezpilotu gaisa kuģu lidojumiem, t.i. militāriem bezpilota gaisa kuģu lidojumiem būs piemērojamas projekta 7.pantā ietvertās 117.1 panta pirmās un otrās daļas prasības, kā arī 117.9 pantā ietvertais regulējums. Tālvadības pilotu, kas veiks militāro bezpilota gaisa kuģu lidojumus apmācība, sertifikācija un kvalifikācijas uzturēšana, militāro bezpilota gaisa kuģu ekspluatācija u.c. tiks veikta saskaņā ar tiesisko regulējumu militārajā jomā.  Atkāpes valsts bezpilota gaisa kuģu lidojumiem tiks ietvertas Ministru kabineta noteikumos, kas tiks izdoti saskaņā ar projekta 7.pantā ietvertā 117.6 panta otro daļu. Valsts institūcija, kas veic valsts bezpilota gaisa kuģa lidojumus ārkārtas un neatliekamu uzdevumu, kā arī operatīvo darbību veikšanai atbilstoši normatīvajos aktos noteiktajām valsts funkcijām un uzdevumiem muitas, policijas, valsts drošības, meklēšanas un glābšanas, ugunsdzēsības, civilās aizsardzības, apcietinājuma kā drošības līdzekļa un brīvības atņemšanas kā kriminālsoda izpildes nodrošināšanas, sabiedriskās kārtības pārkāpumu atklāšanas, noziedzīgu nodarījumu atklāšanas, izmeklēšanas un novēršanas, robežkontroles un krasta apsardzes jomā, valsts bezpilota gaisa kuģa lidojuma statuss attiecināms tikai uz minēto uzdevumu un funkciju izpildes laiku, valsts bezpilota gaisa kuģa lidojuma laikā, veicot funkcijas un uzdevumus, kas nav saistīti ar ārkārtas un neatliekamu uzdevumu vai operatīvās darbības, kā arī sabiedriskās kārtības pārkāpumu atklāšanas, noziedzīgu nodarījumu atklāšanas, izmeklēšanas un novēršanas pasākumu izpildi, valsts institūcijas ievēro vispārējo kārtību bezpilota gaisa kuģa lidojumiem, iegūstot ilgtermiņa bezpilota gaisa kuģu ekspluatācijas atļauju, tajā paredzot, ja nepieciešams noteiktas atkāpes no tiesību aktiem, kas regulē bezpilota gaisa kuģu jomu, t.i. valsts bezpilota gaisa kuģu lidojumu laikā lidojums var tikt veikts tuvāk par tiesību aktos bezpilota gaisa kuģu jomā noteikto, bez saskaņojuma, ja tāds ir noteikts u.c. vai deklarējot savu darbību. Militārā bezpilota gaisa kuģa radītais kaitējums trešajai personai atlīdzināms, kompensējot radītos zaudējumus no valsts budžeta. Militārā bezpilota gaisa kuģa ekspluatācijas rezultātā nodarīto kaitējumu trešajai personai vai tās mantai atlīdzina Ministru kabineta noteiktajā kārtībā.  Vienlaikus projektā ir ietverts deleģējums Ministru kabinetam izdot jaunus Ministru kabineta noteikumus, kas līdz 2021.gada 1.jūlijam pilnībā aizstās noteikumus Nr.368 (piemēram, par bezpilota gaisa kuģu sistēmu apdrošināšanu, atsaitē piestiprinātiem gaisa baloniem, gaisa pūķiem, bezpilota raķetēm un raķešu modeļiem), kā arī projektā paredzēts deleģējums izdot jaunus Ministru kabineta noteikumus, lai piemērotu Eiropas Savienības līmeņa tiesisko regulējumu.  Vienlaikus projekts paredz bezpilota gaisa kuģa ekspluatantam iegūt bezpilota gaisa kuģa sistēmas ekspluatācijas deklarāciju, atļauju un sertifikātu (Civilās aviācijas aģentūras izdots administratīvais akts) un bezpilota gaisa kuģa lidojuma saskaņošanu, kā piemēram lidojuma saskaņošana ar infrastruktūras objekta, kas saistīts ar sabiedriskās kārtības un drošības, valsts robežas drošības un civilās aizsardzības nodrošināšanu, rūpniecisko avāriju riska objekta īpašnieku, valdītāju vai lietotāju, Ieslodzījuma vietu pārvaldi, Latvijas Banku, Nacionāliem bruņotajiem spēkiem. Projektā ietvertie grozījumi pārejas noteikumos paredz, ka likuma 47.pants (deleģējums noteikumiem Nr.368) zaudē spēku 2021.gada 1.jūlijā, vienlaikus paredzot līdz norādītajam datumam izstrādāt jaunus Ministru kabineta noteikumus. Projekta pārejas noteikumu 42.punkts paredz izslēgt likuma 47.2 pantu, kas paredz normas saturu ietvert nozares darbību regulējošos normatīvajos aktos. Papildus projekta 4.pantā ir iekļauta norma (ietvertais projekta 6.3 pants), kas regulē civilās aviācijas gaisa kuģu lidojumu drošuma uzraudzību. Regulas (ES) Nr.2018/1139 7.pants nosaka nepieciešamību dalībvalstīm izstrādāt valsts drošuma programmu civilās aviācijas drošuma pārvaldībai. Prasība izstrādāt šādu programmu iekļauta arī Konvencijas par starptautisko civilo aviāciju 19.pielikumā. Ņemot vērā to, ka šādas programmas izstrādē un ieviešanā jāpiedalās visām ar gaisa kuģu lidojumu drošuma jautājumiem saistītajām iestādēm, ir nepieciešams pilnvarojums Ministru kabinetam, lai noteiktu kārtību, kādā minētās iestādes iesaistās drošuma programmas izstrādē un saskaņošanā. Tā kā minētā drošuma programma var tikt grozīta un precizēta neparedzami bieži atkarībā no notikumiem civilās aviācijas jomā, ir paredzēts, ka likumdevējs nosaka minētās programmas pamatelementus, nevis apstiprina pašu programmu. Regulas (ES) Nr.2019/947 14.pants nosaka nepieciešamību dalībvalstīm izstrādāt bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistru. Kura ieviešanas termiņš dalībvalstīm ir noteikts Regulā (ES) Nr.2019/947 līdz šā gada 1.jūlijam. Taču Covid-19 pandēmijas kontekstā Eiropas komisija pieņēma 2020.gada 4.jūnija īstenošanas regulu (ES) 2020/746, ar ko attiecībā uz dažu pasākumu piemērošanas datuma atlikšanu Covid-19 pandēmijas kontekstā groza Īstenošanas regulu (ES) 2019/947, saskaņā ar kuru pagarināja iepriekšminētā reģistra ieviešanas termiņu līdz 2020.gada 31.decembrim. Ņemot vērā to, ka regulas ir tieši piemērojamas nav lietderīgi paredzēt šādu termiņu likumā. Sākotnēji reģistrs tiks izstrādāts ar mērķi minimāli nepieciešamā apmērā nodrošināt Regulas 2019/947 14.pantā minētās prasības. Reģistra izstrāde un uzturēšana tiek finansēta no Civilās aviācijas aģentūras budžeta. Civilās aviācijas aģentūra darbojas kā budžeta nefinansēta iestāde. Sākotnēji reģistram netiek attiecinātas Valsts informācijas sistēmu likuma 5.panta pirmajā daļā noteiktās prasības. Attīstot reģistra konceptu, Civilās aviācijas aģentūra nepieciešamības gadījumā piemēros minētās normas, tās iekļaujot uz projekta pamata izdotajos Ministru kabineta noteikumos.  Pēc projekta stāšanās spēkā Civilās aviācijas aģentūra saskaņā ar Ministru kabineta 2017. gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9.punktu nodrošinās pakalpojumu aprakstīšanu valsts pārvaldes pakalpojumu portālā www.latvija.lv attiecībā uz tādiem pakalpojumiem:   1. Atvērtās, specifiskās un sertificētās bezpilota gaisa kuģu kategorijas bezpilota gaisa kuģu sistēmu ekspluatantu, bezpilota gaisa kuģu, kuri pakļauti sertificēšanai un gaisa kuģu modeļu klubu vai apvienību reģistrācija un reģistrācijas atjaunošana. Pakalpojumu var pieprasīt, izmantojot gan klātienes, gan neklātienes kanālus 2. Tālvadības pilotu, kuri īsteno operācijas “atvērtajā” A2 un “specifiskajā” bezpilotu gaisa kuģu operāciju kategorijā teorētisko zināšanu eksāmens. Pakalpojumu var pieprasīt, izmantojot gan klātienes, gan neklātienes kanālus. 3. Tālvadības pilotu, kuri īsteno operācijas “atvērtajā” bezpilotu gaisa kuģu operāciju kategorijā tiešsaistes apmācības un teorētisko zināšanu tiešsaistes eksāmens. Pakalpojumu var pieprasīt, izmantojot gan klātienes, gan neklātienes kanālus. 4. Tālvadības pilotu, kuri īsteno operācijas “atvērtajā”, “atvērtajā” A2 un “specifiskajā” bezpilotu gaisa kuģu operāciju kategorijā klātienes teorētisko zināšanu un tiešsaistes eksāmena apliecinājuma izdošana, atjaunošana, derīguma termiņa pagarināšana, atsaukšana un to darbības apturēšana. Pakalpojumu var pieprasīt, izmantojot gan klātienes, gan neklātienes kanālus. 5. Bezpilota gaisa kuģa sistēmas ekspluatanta, sertifikātu un apliecinājuma izsniegšana, grozījumu izdarīšana sertifikātā vai apliecinājumā, to pagarināšana, ierobežošana, darbības atsaukšana vai apturēšana, kā arī deklarāciju atbilstības pārbaudes veikšana bezpilota gaisa kuģa sistēmu ekspluatācijai specifiskajā bezpilotu operāciju kategorijā. Pakalpojumu var pieprasīt, izmantojot gan klātienes, gan neklātienes kanālus. 6. Atļaujas bezpilota gaisa kuģu lidojumiem gaisa kuģu modeļu kluba vai apvienības ietvaros izdošana, grozīšana, pagarināšana, ierobežošana, atsaukšana vai atļaujas darbības apturēšana. Pakalpojumu var pieprasīt, izmantojot gan klātienes, gan neklātienes kanālus.   Vienlaikus saskaņā ar projektu, VAS “Latvijas gaisa satiksme” (turpmāk – Latvijas gaisa satiksme) tiek deleģēta funkcija nodrošināt ieinteresētajām pusēm informāciju, kas nepieciešama bezpilota kuģu lidojumu drošai norisei. Informācijas aprites kārtība ir noteikta noteikumos Nr.368. Nodrošinot iepriekš minēto funkciju Latvijas gaisa satiksme rodas izmaksas, kuras nevar attiecināt uz Latvijas gaisa satiksme sniegtajiem aeronavigācijas pakalpojumiem Eiropas Parlamenta un Padomes Regulas (EK) Nr.550/2004 (2004.gada 10.marts) par aeronavigācijas pakalpojumu sniegšanu vienotajā gaisa telpā un Komisijas Īstenošanas regulas (ES) 2019/317 (2019.gada 11.februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un 391/2013 izpratnē. Ņemot vērā minēto, ir nepieciešams noteikt atsevišķu samaksas kārtību par Latvijas gaisa satiksme sniegtajiem pakalpojumiem. Projekta 7.pantā ietvertais 117.5 pants paredz deleģēt Civilās aviācijas aģentūrai pienākumu ieviest un uzturēt bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienības reģistru. Maksas par Civilās aviācijas aģentūra sniegtajiem pakalpojumiem nosaka Ministru kabineta 2013.gada 24.septembra noteikumi Nr. 999 “Valsts aģentūras “Civilās aviācijas aģentūra” publisko maksas pakalpojumu cenrādis”. Spēkā esošajā cenrādī nav ietvertas maksas par bezpilota gaisa kuģu sistēmu ekspluatantiem, tālvadības pilotiem sniegtajiem pakalpojumiem, tādēļ iepriekš minētajos Ministru kabineta noteikumos tiks attiecīgi grozījumi. Ņemot vērā, ka Latvijas gaisa satiksme, nodrošinot projekta 7.panta ietvertā 117.6pantā noteikto funkciju izpildi, sniedz pakalpojumus sabiedrībai kopumā, neidentificējot konkrētas personas kā lietotājus, daļa no izmaksām, kas Latvijas gaisa satiksme rodas sniedzot šos pakalpojumus būtu jāiekļauj bezpilota gaisa kuģu reģistrācijas maksā, ko saskaņā ar Ministru kabineta 2013.gada 24.septembra noteikumiem Nr. 999 “Valsts aģentūras “Civilās aviācijas aģentūra” publisko maksas pakalpojumu cenrādis” iekasēs Civilās aviācijas aģentūra. Vienlaikus jāparedz, ka Civilās aviācijas aģentūra kompensē Latvijas gaisa satiksmei iepriekš minētās izmaksas, iekļaujot tās bezpilota gaisa kuģu reģistrācijas maksā saskaņā ar informācijas aprites, kā arī tās nodrošināšanas finansēšanas kārtību, ko nosaka Ministru kabinets*.* Šāda pieeja nodrošinās to, ka Latvijas gaisa satiksme varēs saņemt maksu par sniegtajiem pakalpojumiem no skaidri identificējamiem lietotājiem, kā arī ievērojami samazinās kopējo administratīvo slogu, padarot norēķinus vienkāršus un lietotājiem saprotamus. Tai maksas daļai, kas attiecināma uz Latvijas gaisa satiksme nodrošinātajiem pakalpojumiem, ir jābūt atrunātai Civilās aviācijas aģentūras publisko maksas pakalpojumu cenrādī. Kā analoģija būtu pieminams regulējums, saskaņā ar kuru Civilās aviācijas aģentūra izmaksas, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, funkcionālo gaisa telpas bloku pārvaldību un citu ar aviācijas drošību saistīto darbību (funkciju) izpildi ir iekļautas maksā par aeronavigācijas pakalpojumiem, ko sniedz Latvijas gaisa satiksme un kuras noteikšanas, iekasēšanas un sadales kārtību nosaka Ministru kabineta 2012.gada 3.janvāra noteikumi Nr.28 “Valsts akciju sabiedrības “Latvijas gaisa satiksme” sniegto aeronavigācijas pakalpojumu maksas noteikšanas un iekasēšanas kārtība” un Ministru kabineta 2012.gada 3.janvāra noteikumi Nr.30 “Aeronavigācijas pakalpojumu maksas sadales kārtība”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra, Ekonomikas ministrija, Patērētāju tiesību aizsardzības centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attiecas uz:  1) jebkuru personu, kuras īpašumā vai valdījumā ir bezpilota gaisa kuģis vai kura vēlas veikt bezpilota gaisa kuģa lidojumus;  2) komersantiem un biedrībām, kas organizē bezpilota gaisa kuģu lidojumus. |
| 2. | Tiesiskā regulējuma ietekme uz tautsaimniecību un administratīvo slogu | Jaunais tiesiskais regulējums pilnveido vienotos pamatprincipus lidojumu veikšanai ar bezpilota gaisa kuģi, ņemot vērā arī Eiropas Savienības līmeņa tiesību aktus, kas, savukārt, sekmēs bezpilota gaisa kuģu izmantošanas pārskatāmu un leģitīmu izmantošanu.  Administratīvais slogs attiecībā uz projekta anotācijas II sadaļas 1.punktā minētajām sabiedrības mērķgrupām būtiski nemainās. Vienotam regulējumam un nosacījumiem tiek pakļauti visi bezpilota gaisa kuģu īpašnieki, valdītāji un lietotāji neatkarīgi no bezpilota gaisa kuģa masas, veiktspējas un tā izmantošanas mērķa. Stingrākas prasības attieksies uz lidojumiem paaugstināta riska apstākļos, kas var nopietni apdraudēt lidojumu drošumu, kā arī personas un objektus uz zemes, un kas tādējādi ir visas sabiedrības interesēs.  Projektā ietvertais tiesiskais regulējums mazina administratīvo slogu, paredzot iespēju un nosacījumus, lai saņemtu bezpilota gaisa kuģu sistēmas ekspluatanta atļauju lidojumu veikšanai ar bezpilota gaisa kuģi, kā arī paredz ekspluatantu deklarēšanās iespēju.  Projekts paredz turpināt noteikumos Nr. 368 jau ietverto prasību apdrošināt savu vispārējo civiltiesisko atbildību pret zaudējumiem, kurus bezpilota gaisa kuģis varētu radīt trešās personas veselībai, dzīvībai vai mantai, kā arī videi. |
| 3. | Administratīvo izmaksu monetārs novērtējums | Projekta ietvaros Civilās aviācijas aģentūra tai piekritīgās funkcijas un uzdevumus veiks esošo finanšu resursu ietvaros.  Ekonomikas ministrija norāda, ka Deleģētajā regulā (ES) 2019/945 noteiktā joma ir papildu kompetence Patērētāju tiesību aizsardzības centram un tās īstenošana esošo resursu ietvaros nav paredzēta un nebūtu iespējama. Lai varētu efektīvi veikt Deleģētajā regulā (ES) 2019/945 noteiktos uzraudzības un kontroles pienākumus, to izpildei nepieciešams finansējums. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | **2020** | | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru  2022.g. | izmaiņas, salīdzinot ar vidēja termiņa budžeta ietvaru  2022.g. |
| 1 | 2 | | 3 | 4 | 5 | 6 | 7 | 8 |
| 1. Budžeta ieņēmumi | 2 849 981 | | 0 | 2 829 981 | 1 650 | 2 829 981 | 1 650 | 1 650 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 2 849 981 | | 0 | 2 829 981 | 1 650 | 2 829 981 | 1 650 | 1 650 |
| 1.2. valsts speciālais budžets | 0 | | 0 | 0 | 0 | 0 | 0 | 0 |
| 1.3. pašvaldību budžets, t.sk., | 0 | | 0 | 0 | 0 | 0 | 0 | 0 |
| 2. Budžeta izdevumi | 2 849 981 | | 0 | 2 829 981 | 57 825 | 2 829 981 | 54 287 | 54 287 |
| 2.1. valsts pamatbudžets  26.01.00“Iekšējais tirgus un patērētāju tiesību aizsardzība” | 2 849 981 | | 0 | 2 829 981 | 57 825 | 2 829 981 | 54 287 | 54 287 |
| 2.2. valsts speciālais budžets | 0 | | 0 | 0 | 0 | 0 | 0 | 0 |
| 2.3. pašvaldību budžets | 0 | | 0 | 0 | 0 | 0 | 0 | 0 |
| 3. Finansiālā ietekme | 0 | | 0 | 0 | -56 175 | 0 | -52 637 | -52 637 |
| 3.1. valsts pamatbudžets | 0 | | 0 | 0 | -56 175 | 0 | -52 637 | -52 637 |
| 3.2. speciālais budžets | 0 | | 0 | 0 | 0 | 0 | 0 | 0 |
| 3.3. pašvaldību budžets | 0 | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | | 0 | X | 0 | X | 0 | 0 |
| 5. Precizēta finansiālā ietekme | X | | 0 | X | -56 175 | X | -52 637 | -52 637 |
| 5.1. valsts pamatbudžets | 0 | -56 175 | -52 637 | -52 637 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Deleģētajā regulā (ES) 2019/945 noteiktā joma ir Patērētāju tiesību aizsardzības centra papildu kompetence. Lai varētu efektīvi veikt Deleģētajā regulā (ES) 2019/945 noteiktos uzraudzības un kontroles pienākumus, nepieciešams finansējums šādām pozīcijām:  **I Atlīdzība 1 darbiniekam –** **EUR 25 524,10**  Atlīdzības aprēķins vienam darbiniekam (EUR 25 524,10):  Atalgojums (1 amata vieta, 26.3 saime, IV līmenis, 11.mēnešalgu grupa): EUR 1 382 x 12 mēneši = EUR 16 584  -10% piemaksa par papildu darbu, augstu darba kvalitāti u.c. (EUR 1658,40)  -10% vidējā gada novērtēšanas prēmija un atvaļinājuma pabalsts (EUR 1658,40)  -valsts sociālās apdrošināšanas iemaksas: 24,09% x (EUR 16 584+ EUR 1658,40 + EUR 1658,40) = EUR 4794,10  - 5% sociālo garantiju izmaksas (EUR 829,2);  **II Pakalpojumu apmaksa 1 darbiniekam –** **3598** **EUR**  - telpu noma (ieskaitot komunālos maksājumus) – EUR 150 x 12 mēneši = EUR 1800;  - telekomunikāciju pakalpojumi (EUR 57 x 12 mēneši). = EUR 684  - internets, Komercreģistrs un citi sakari (EUR 14 x 12 mēneši) = EUR 168  - pasta pakalpojumi = EUR 142  - darbinieka apmācība = EUR 426  - komandējumi pa Latviju 6 reizes gadā x 63 EUR (dienas nauda EUR 6 + viesnīca EUR 43 + transports EUR 14) = EUR 378  **III Materiālais nodrošinājums 1 darbiniekam – EUR** **165**  - biroja tehnikas uzturēšana – kopētāju kasete EUR 43, lāzerprinteru kasete EUR 68 = kopā EUR 111;  - kancelejas piederumi – (EUR 4,5 x 12 mēneši) = EUR 54;  **IV Kapitālās izmaksas 1 darbiniekam –** **EUR 3538**:  - portatīvais dators un portatīvais printeris EUR 1700  - darba galds EUR 427  - krāsainais tīkla printeris EUR 570;  - dokumentu skapis EUR 356;  - drēbju pakaramais EUR 70;  - darba krēsls EUR 130;  - zems dokumentu skapis EUR 285.  **V Paraugu ekspertīzes**   * Vidēji 5 paraugi gadā, kur viena parauga ekspertīze varētu izmaksāt 5000 EUR, kopā 25 000 EUR gadā.   **2022. gadā un nākamajos gados** budžeta izdevumi samazināsies, ņemot vērā, ka kapitālās izmaksas veidojas tikai 2021. gadā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | PTAC 1 darbinieks, nepalielinot kopējo amata vietu skaitu Ekonomikas ministrijas resorā | | | | | | | |
| 8. Cita informācija | 2020.gada 22.septembrī Ministru kabinetā ir atbalstīts informatīvais ziņojums "Par priekšlikumiem valsts budžeta ieņēmumiem un izdevumiem 2021.gadam un ietvaram 2021.– 2023.gadam", kurā ir iekļauts Ekonomikas ministrijas fiskāli neitrālais priekšlikums, kas tajā skaitā nodrošina papildu nepieciešamo finansējumu PTAC kapacitātes stiprināšanai.  PTAC nepieciešamais finansējums Deleģētajā regulā (ES) 2019/945 noteiktos uzraudzības un kontroles pienākumu nodrošināšanai ir iekļauts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”.  Iekļautā informācija likumprojekta anotācijas III sadaļas 1.punktā norāda aptuveno tiesību akta projekta ietekmi uz valsts budžeta ieņēmumiem. Valsts budžeta ieņēmumi norādīti, ņemot vērā Civilās aviācijas aģentūras apkopotos datus par Valsts policijas konstatētajiem administratīvajiem pārkāpumiem, kas pieļauti ar UAS, par kuriem Civilās aviācijas aģentūra 2019. gadā ir piemērojusi administratīvo sodu. Projekts paredz paplašināt to iestāžu loku, kas būs apveltītas ar kompetenci attiecībā uz administratīvā pārkāpuma procesu UAS jomā. Bez Civilās aviācijas aģentūras un Valsts policijas, arī Valsts robežsardzei, Nacionālo bruņoto spēku Militārajai policijai un pašvaldības policijai projektā paredzētas kontroles funkcijas, kas ietver administratīvo pārkāpumu, kas izdarīti ar UAS, konstatēšanu, administratīvā pārkāpuma procesa veikšanu un lēmuma pieņemšanu par soda piemērošanu. Tas ļaus nodrošināt UAS lidojumu tiesiskuma ievērošanas kontroli visā Latvijas teritorijā un savlaicīgi būt iespējamā pārkāpuma vietā. Projektā (8.pantā minētajā likuma 1241.pantā) ietverti četrpadsmit administratīvā pārkāpuma sastāvi par UAS, kas padarīs skaidrāku likumdevēja gribu iesaistītajām iestādēm, UAS ekspluatantiem, tālvadības pilotiem un sabiedrībai kopumā. Lai arī administratīvā soda (tajā skaitā – naudas soda) piemērošana nav iecerēta kā prognozējams valsts budžeta ieņēmumu avots, ir paredzama lielāka projekta finansiāla ietekme uz valsts budžeta ieņēmumiem, jo iesaistīto iestāžu loka paplašināšana un pakāpeniska tehnoloģiju ieviešana ļaus efektīvāk un sistemātiskāk konstatēt apzinātos un ļaunprātīgos pārkāpējus, kas var būtiski apdraudēt gan pilotējamās aviācijas lidojumu drošumu, gan sabiedrības intereses. Ar UAS pieļauto konstatēto pārkāpumu skaits gadu no gada palielinās (piemēram, līdz 2020.gada augusta beigām Civilās aviācijas aģentūra ir izskatījusi tikpat administratīvo pārkāpumu lietas, cik 2019.gadā kopā). To, ka apzināto un ļaunprātīgo pārkāpēju īpatsvars ir ievērojams, apliecina Civilās aviācijas aģentūras veiktā situācijas izpēte starptautiskās lidostas “Rīga” tiešā tuvumā. Uzstādītā aeroskopa dati liecināja:  Demonstrācija Nr.1: RIX  Laika periods: 13/11/2018 – 19/12/2019. Identificēto lidojumu skaits: 175 jeb 4.7 lidojumi/dienā (ģeogrāfiskā izvietojuma dēļ detektēti lielākoties lidojumi, kas tiek veikti relatīvi augstu). Lidojumi bez atbilstošas atļaujas: 160 jeb 91% (pārsniedz atļauto augstumu, vai tika nesaskaņoti veikti lidlauku tuvumā vai ierobežoto lidojumu zonās);  Demonstrācija Nr.2: TET MARATONS (RĪGAS CENTRS)  Laika periods: 18/05/2019 – 19/05/2019 (divas dienas). Identificēto lidojumu skaits: 58 jeb 24 lidojumi/dienā (pēc pirmās dienas, kad informācija par Civilās aviācijas aģentūras veiktajiem uzraudzības pasākumiem izskanēja publiski, lidojumu skaits samazinājās uz pusi). Autorizēto lidojumu skaits: 13. Lidojumi bez atbilstošas atļaujas: 23 jeb 40% (pārsniedz atļauto augstumu, vai tika nesaskaņoti veikti lidlauku tuvumā vai ierobežoto lidojumu zonās).  Projekts paredz naudas soda apmēru no 10 līdz 500 naudas soda vienībām (attiecīgi no 50 līdz 2500 Eur).  Radot pārdomātu un prognozējamu nacionālo normatīvo aktu kopumu par UAS, kas vienlaikus ir saskaņā ar Eiropas Savienības līmeņa tiesisko regulējumu, tiks sekmēta legāla un likumpaklausīga UAS sistēmu ekspluatācija, tajā skaitā – veicot komercdarbību. Tas, savukārt, nākotnes perspektīvā rada pamatu prognozei par pozitīvu finansiālu ietekmi uz valsts budžeta ieņēmumiem caur valsts nodokļu un nodevu sistēmu.  Civilās aviācijas aģentūras rīcībā esošā informācija liecina, ka 2019.gadā UAS ekspluatantiem izsniegtas 135 atļaujas paaugstināta riska lidojumiem, savukārt 2020.gadā līdz augusta vidum – 155 atļaujas; teorijas un prakses pārbaudījumu 2019.gadā ir kārtojuši 237 tālvadības piloti, 2020.gadā līdz augusta vidum – 395 tālvadības piloti. Piemērojot atsevišķu citu ES DV metodiku, prognozes liecina, ka Latvijā darbojas vai pārskatāmā nākotnē darbosies aptuveni 4600 UAS ekspluatanti. Precīzāki statistikas dati veidosies no 2020.gada 31.decembra, kad sāks piemērot ES līmeņa tiesību aktus, kas, cita starpā, paredz UAS ekspluatantu reģistrāciju.  Valsts budžeta ieņēmumi saistībā ar UAS sistēmām varētu būt finansējuma avots UAS sistēmu uzraudzības un kontroles funkciju un uzdevumu izpildes nodrošināšanai, ņemot vērā arvien pieaugošo UAS sistēmu popularitāti, to skaitu, UAS sistēmu ekspluatantu skaita nemitīgu pieaugumu, komersantu paustās atziņas par efektivitātes palielināšanos un ietaupījumiem, izmantojot UAS sistēmas. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tiek izstrādāti Ministru kabineta noteikumu projekti, kam izdošanas deleģējums paredzēts projektā ietvertā 117.2panta trešajā, ceturtajā, piektajā un sestajā daļā, 117.3panta trešajā daļā, 117.4 pantā, 117.5 panta trešajā daļā, 117.6 panta otrajā daļā, 117.7 pantā, 117.10 panta trešā daļā un 117.13pantā. Tiks vērtēta nepieciešamība veikt grozījumus spēkā esošajos Ministru kabineta noteikumos, kas paredz Latvijas gaisa telpas izmantošanas noteikumus, lai tos pielāgotu bezpilota gaisa kuģu jomai. Izstrādājot Ministru kabineta noteikumus Satiksmes ministrija nodrošinās, lai administratīvo pārkāpumu sastāvi, kas ietverti projektā, ir aktuāli pēc tam kad noteikumi Nr.368 zaudēs spēku. |
| 2. | Atbildīgā institūcija | Satiksmes ministrija. |
| 3. | Cita informācija | Ministru kabineta noteikumu projekti uz Ministru kabinetu tiks virzīti tikai tad, kad projekts Saeimā tiks pieņemts 1.lasījumā. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 ( 1 ) (publicēta “Eiropas Savienības Oficiālajā Vēstnesī” L 212 22.08.2018).  Komisijas 2019. gada  24. maija  Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta “Eiropas Savienības Oficiālajā Vēstnesī” L 152 24.05.2019).  Komisijas 2019. gada 12. marta Deleģētā regula (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu ekspluatantiem (publicēta “Eiropas Savienības Oficiālajā Vēstnesī L 152 12.03.2019). |
| 2. | Citas starptautiskās saistības | 1944.gada 7.decembra Konvencijas par starptautisko civilo aviāciju 3. bis panta b) un c) punktā, 8.pantā, 12.pantā, 15.pantā, 29.pantā, 31.pantā, 32.pantā, 33.pantā un 2.pielikuma 4.papildinājumā ir paredzētas tiesības un pienākumi, par ko dalībvalstis, tajā skaitā Latvija, ir vienojušās un kuras principiāli tiek piemērotas arī bezpilota gaisa kuģiem.  ICAO Ģenerālsekretārs 2015. gadā ir apstiprinājis dokumentu “Rokasgrāmata par tālvadības gaisa kuģu sistēmām” (Doc 10019). Šā ICAO dokumenta mērķis ir sniegt darbības vadlīnijas, kas saistītas ar tālvadības gaisa kuģu integrēšanu gaisa telpā un lidlauku izmantošanu. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1) (publicēta “Eiropas Savienības Oficiālajā Vēstnesī” L 212 22.08.2018).  Komisijas 2019. gada  24. maija  Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta “Eiropas Savienības Oficiālajā Vēstnesī” L 152 24.05.2019).  Komisijas 2019. gada 12. marta Deleģētā regula (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu ekspluatantiem (publicēta “Eiropas Savienības Oficiālajā Vēstnesī L 152 12.03.2019). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2018/1139 131.pants | Projekta 8. un 9.pants | Tiesību norma ieviesta pilnībā. | Projekts stingrākas prasības neparedz |
| Regulas Nr.2018/1139 7.pants | Projekta 4.pants | Tiesību norma ieviesta pilnībā. | Projekts stingrākas prasības neparedz. |
| Regulas Nr. 2019/945 19. panta 1.punkts | Projekta 7.pants  (11711. pants) | Tiesību norma ieviesta pilnībā. | Projekts stingrākas prasības neparedz. |
| Regulas Nr. 2019/945 19. panta 2.punkts | Projekta 7.pants  (11711. pants) | Tiesību norma ieviesta pilnībā. | Projekts stingrākas prasības neparedz. |
| Regulas Nr.2019/945 3.panta 23.punkts un 35. panta 1., 2., un 3. punkts | Projekta 7.pants (11711. pants) | Tiesību norma ieviesta pilnībā. | Projekts stingrākas prasības neparedz. |
| Regula Nr. 2019/947  (18. panta a),b),c),d),e),g) h)punkta i) un ii) apakšpunkti un i),j) un k) punkti) | Projekta 7.pants (1172. pants, 1173. pants, 1175. pants, 1177. pants) | Tiesību norma ieviesta pilnībā. | Projekts stingrākas prasības neparedz. |
| Regulas Nr. 2019/947 14. pants. | Projekta 7.pants (1175. panta 1), 2) un 3) punkts | Tiesību norma ieviesta pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā ievietots 2020.gada 9.martā Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  Papildus elektroniski projekts tika nosūtīts Latvijas gaisa satiksmei viedokļa sniegšanai. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Civilās aviācijas aģentūra 2019.gada 20.novembrī organizēja prezentāciju un diskusiju par iecerētajiem grozījumiem likumā “Par aviāciju” saistībā ar bezpilota gaisa kuģiem, kurā piedalījās eksperti no Ekonomikas ministrijas, Patērētāju tiesību aizsardzības centra, Valsts policijas, Valsts robežsardzes, Nacionālajiem bruņotajiem spēkiem, Militārās policijas, Valsts ugunsdzēsības un glābšanas dienesta, VAS “Latvijas gaisa satiksme”, Ieslodzījumu vietu pārvaldes, Pašvaldības policijas, Latvijas lielo pilsētu asociācijas, Latvijas pašvaldību savienības un Latvijas Bankas. Projekta izstrādes gaitā tika uzklausīti un pēc iespējas ņemti vērā izteiktie priekšlikumi. Projektu paredzēts virzīt izskatīšanai Nacionālās civilās aviācijas drošības komisijas sēdē, kas tiek plānota marta beigās vai aprīļa sākumā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Civilās aviācijas aģentūra, Patērētāju tiesību aizsardzības centrs, Valsts policija, Pašvaldības policija, Valsts robežsardze un Nacionālo bruņoto spēku Militārā policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  Ņemot vērā, ka Deleģētajā regulā (ES) 2019/945 noteiktā joma ir Patērētāju tiesību aizsardzības centra papildu kompetence. Lai varētu efektīvi veikt Deleģētajā regulā (ES) 2019/945 noteiktos uzraudzības un kontroles pienākumus, projektā ietvertā regulējuma īstenošanai Patērētāju tiesību aizsardzības centram ir nepieciešami papildus cilvēkresursi (1 jauna amata vieta, nepalielinot kopējo amata vietu skaitu Ekonomikas ministrijas resorā).  Attiecībā uz pārējām iesaistītām institūcijām projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T. Linkaits

v\_sk = 9408